stanford-oval/wikipedia huggingface dataset:
סטוקר (סרט, 2015)
הערות שוליים

↑  Home Invasion Horror Movies, IMDb
1 2  Shipra Harbola Gupta, Watch: Ashley Benson’s Been Hacked in Exclusive ‘Ratter’ Clip, IndieWire, ‏20.1.2015
↑  Kaitlin Reilly, Ashley Benson's 'Ratter' Villain Puts 'PLL's A To Shame In This Exclusive First Trailer— VIDEO, Bustle, ‏5.1.2016
↑  Prague Ratter Info, Temperament, Puppies, Pictures, www.101dogbreeds.com (באנגלית)
↑  Webcam (Short Film), Vimeo (באנגלית)
1 2  Dan Stephens, Interview: Writer-Director Branden Kramer Talks About Making “Ratter”, Working With Ashley Benson & Found Footage Horror, Top10Films, ‏22.3.2016
↑  Dylan Chalfy: Stalker, IMDb
↑  Dylan Chalfy, IMDb
↑  Ratter - Slamdance, showcase.slamdance.com (ארכיון)
↑  Becca Brown (2015-07-13), "Ratter" crew answers questions at the LA Film Fest, נבדק ב-2018-06-03
↑  Ratter (2015), נבדק ב-2018-06-03
↑  "Wanna Write A Found Footage Film That Works?". Gideon's Screenwriting Tips: Now You're a Screenwriter (באנגלית אמריקאית). 2016-09-27. נבדק ב-2018-06-04.
↑  צלילים שנובעים מהעולם המתרחש בסרט, והדמויות שומעות אותם ומודעות להם.
↑  All That Hate (Danecdote Remix), by Christine Hoberg, Christine Hoberg
↑  Smith, Nigel M. (2014-12-01). "The 21st Slamdance Film Festival Reveals Main Competition Lineup". IndieWire (באנגלית אמריקאית). נבדק ב-2018-06-03.
1 2  Ratter (באנגלית), נבדק ב-2018-06-03
↑  Justin Lowe, Ashley Benson gives a striking performance as the target of an anonymous hacker in Branden Kramer’s ingenious debut feature, Hollywood Reporter, ‏10.2.2015
↑  Kevin Jagernauth, Slamdance Review: ‘Spring Breakers’ Star Ashley Benson Gets Hacked In ‘Ratter’, IndieWire, ‏25.1.2015
↑  Anton Bitel, Ratter (2015), Projected Figures, ‏6.11.2015
↑  Matt Molgaard, ‘Ratter’ is One of the Worst Found Footage Films Ever Made (Review), Addicted to Horror Movies, ‏30.4.2016
↑  "RATTER (2015)". CULTURE CRYPT (באנגלית אמריקאית). נבדק ב-2018-06-03.
↑  Ratter (באנגלית), נבדק ב-2018-06-03
Love and Marriage (שיר)

| --- | --- |
 סינגל בביצוע פרנק סינטרה
 יצא לאור:  1955 
 שפה:  אנגלית 
 כתיבה:  סמי כאהן 
 לחן:  ג'ימי ואן האוזן 
 
Love and Marriage (בעברית: אהבה ונישואים) הוא שיר שנכתב על ידי סמואל כהן והולחן על ידי ג'ימי ואן האוזן. השיר פורסם על ידי חברת המוזיקה ברטון (ASCAP).
גרסאות פרנק סינטרה

"Love and Marriage" הוצג על ידי פרנק סינטרה בהפקת הטלוויזיה משנת 1955 של תורנטון ויילדר "Our Town", ששודרה בסדרת הטלוויזיה "Producers' Showcase". סינטרה המשיך להקליט שתי גרסאות לשיר. הראשון הוקלט עבור חברת התקליטים קפיטול רקורדס ב־15 באוגוסט 1955, שיצא באלבום מ־1956 "This Is Sinatra!", והפך ללהיט עיקרי במצעדים. (גרסה מתחרה של הזמרת דינה שור גם השיגה פופולריות) הגרסה השנייה הוקלטה לאלבום "A Man and his Music" על ידי חברת התקליטים Reprise Records, ב־11 באוקטובר 1965. גרסת ה־Capitol Records שימשה לימים כשיר הנושא לקומדיית המצבים של פוקס מ־1987–1997, "Married... with Children" (שמוכרת בישראל כ"נשואים פלוס").
על אף ששתי הגרסאות עובדו מוזיקלית על ידי נלסון רידל, ישנם הבדלים קלים אך בולטים, לדוגמה:
בגרסת ה־Capitol Records, מילות הפתיחה הן "Love and marriage. Love and marriage go together like a horse and carriage." (ובעברית, "אהבה ונישואים. אהבה ונישואים הולכים יחד כמו סוס וכרכרה." בגרסת ה־Reprise Records, מילות הפתיחה הן "Love and marriage. Love and marriage. They go together like a horse and carriage." (ובעברית, "אהבה ונישואים. אהבה ונישואים. הם הולכים יחד כמו סוס וכרכרה."
גרסת ה־Capitol Records כוללת המתנה אינסטרומנטלית, שגם נוגנה במהלך הצגת כתוביות הסיום של Married... with Children (נשואים פלוס). ההמתנה הזו לא קיימת בגרסת ה־Reprise.
בגרסת ה־Reprise, סינטרה מסיים את השיר באמירה (לא בשירה) "לא, אדוני." סיום גרסת הקפיטול הוא גרסה אינסטרומנטלית של היצירה "Shave and a Haircut" עם בסון שמנגן את שני תווי הסולו האחרונים – C flat ו־B flat major (באופן מסורתי, כאשר מנגנים B flat major, שני התווים האחרונים של "Shave and a Haircut" הם A natural ו־B flat).
בשנת 1956 זכה השיר בפרס אמי עבור התרומה המוזיקלית הטובה ביותר, מהאקדמיה לאומנויות ומדעי הטלוויזיה.
גרסאות ושימושים אחרים במדיה

כלול באלבום של פגי לי מ־1961 Capitol T-1475 LP, "Olé ala Lee".
דינה שור שרה אותו בשנת 1955 כשהגיעה לזמן קצר למקום ה־20 במצעד השירים של ארצות הברית.
בינג קרוסבי הקליט את השיר בשנת 1955 לשימוש בתוכנית הרדיו שלו, והוא נכלל לאחר מכן במארז הקלטות הרדיו The Bing Crosby CBS Radio Recordings (1954-56) שהונפק על ידי Mosaic Records (קטלוג MD7-245) בשנת 2009.
המנגינה שימשה בפרסומות משודרות עבור מרק קמפבל (Campbell Soup), בצורה "soup and sandwich, soup and sandwich, have your favorite Campbell's soup and sandwich..." ("מרק וכריך, מרק וכריך, יש את המרק והכריך של קמפבל המועדפים עליך...")
המנגינה שימשה גם בפרסומות לחטיף השוקולד Double Decker של חברת Cadbury.
משמש בפרסומת לדגני הבוקר של קלוגס, Fruit 'n Fibre.
קבוצת הסקא פאנק האמריקאית Less Than Jake ביצעה גרסת כיסוי לשיר בשנת 2010, עבור ה־EP (מיני אלבום) שלהם על גרסאות כיסוי לשירי פתיחה מסדרות טלוויזיה, "TV/EP"
הוא שימש כשיר הנושא של קומדיית המצבים "נשואים פלוס" (Married... with Children).
נעשה שימוש במנגינת השיר עם שינוי במילים בשנות ה־70, כדי לפרסם דיאודורנט רול־און של המותג Ban.
המנגינה שימשה גם לסדרת פרסומות לעוגיות שוקולד צ'יפס Duncan Hines בשנים 1984 ו־1985.
הערות שוליים

↑  Welding, Pete: Sinatra 80th: All the Best (CD) liner notes, copyright 1995 by Capitol Records, catalog number CDP 7234 8 35952 2 8
↑  Whitburn, Joel (2004). The Billboard Book of Top 40 Hits (8th ed.). New York: Billboard Books. p. 575. ISBN 0-8230-7499-4.
↑  Kennedy, William: Sinatra Reprise: The Very Good Years (CD) liner notes, copyright 1991 by Reprise Records, catalog number 26501-2
↑  http://swisscharts.com/showitem.asp?key=443708&cat=s
↑  Whitburn, Joel (2004). The Billboard Book of Top 40 Hits (8th ed.). New York: Billboard Books. p. 569. ISBN 0-8230-7499-4.
↑  "A Bing Crosby Discography". BING magazine. International Club Crosby. נבדק ב-8 בדצמבר 2017. {{cite web}}:  (עזרה)
↑  "allmusic.com". allmusic.com. נבדק ב-8 בדצמבר 2017. {{cite web}}:  (עזרה)
↑  https://www.youtube.com/watch?v=dylNbEzXjHo
| --- | --- |
בקרת זהויות :  MusicBrainz work: dd3b46f2-e016-3ec5-9192-7b60f9e388b2
את לי לילה (אלבום)

את לי לילה הוא אלבום האוסף השני והאלבום התשיעי, והנמכר ביותר בכל הזמנים מאלבומיו של בעז שרעבי. האלבום, שיצא בשנת 1993, נמכר בלמעלה מ-250,000 עותקים, והוא האלבום הרביעי הנמכר ביותר בכל הזמנים בישראל.
האוסף

האוסף שיצא ב-1993 היה האוסף השני לאחר כל הלהיטים באנגלית שיצא ב-1984, והוא איגד בתוכו 17 שירים בעברית מ-8 אלבומי האולפן הראשונים של שרעבי.
בין השירים היו להיטים רבים, ביניהם: גרסה עברית ל"פמלה" שכיכב בתקליטו הראשון (בעז (העטיפה האדומה)) בגרסה אנגלית, "הלוואי" שכתב אהוד מנור והתמודד בתחרות הקדם-אירוויזיון של 1986, "לתת" שכתבה חמוטל בן זאב, "את לי לילה" שכתב שרעבי יחד עם יואל גוב ארי שזכה ל-14 גרסאות כיסוי, שהמוכרת בהן היא גרסתו של זוהר ארגוב, והשיר "ברית עולם" שנכתב על יד אהוד מנור, והולחן על יד מתי כספי. השיר בוצע בתחילה יחד עם כספי אך בהקלטת האלבום הוקלט כסולו.
כמו כן שולבו השירים "לשיר איתך" שהוקלט במיוחד ב-1987 עבור שושנה דמארי לאחר שנים בהן לא הופיעה והקליטה שירים, את השיר שכתב אהוד מנור, והלחין שרעבי ביצעו שרעבי ודמארי כדואט, "מי ידע שכך יהיה" שנכתב על ידי עוזי חיטמן ובוצע כשיר להעלאת מורל החיילים במלחמת יום הכיפורים והוקלט בהקלטת אולפן באלבומו השני של שרעבי (בעז (העטיפה הירוקה)), "אצלי הכל בסדר" שנכתב על ידי שמרית אור והוקלט ב-1983 יחד להקת ברוש, "חופשי ומאושר" שכתב דודו ברק והלחין שרעבי שזכה למספר רב של גרסאות כיסוי.
האוסף > שירי האלבום

כל שירי האלבום הולחנו על ידי בעז שרעבי. מלבד: "ברית עולם" שהולחן על יד מתי כספי, "מי ידע שכך יהיה" שהולחן על ידי עוזי חיטמן, "תני לי יד" שהולחן על ידי נורית הירש, "חידה את לי" שהולחן על ידי אביהו מדינה, "ספרי" ו"דרור יקרא" לחן תימני עממי.
פמלה - מילים: זמירה חן, עיבוד: יגאל חרד [3:33]
הלוואי - מילים: אהוד מנור, עיבוד: ננסי ברנדס [3:05]
לתת - מילים: חמוטל בן זאב, עיבוד והפקה מוזיקלית: ירון בכר [4:45]
את לי לילה - מילים: יואל גוב ארי ובעז שרעבי, עיבוד והפקה מוזיקלית: יזהר אשדות ומשה לוי [5:24]
ברית עולם (שיר) - מילים: אהוד מנור, לחן: מתי כספי, עיבוד והפקה מוזיקלית: ירון בכר [4:54]
לשיר איתך - דואט עם שושנה דמארי - מילים: אהוד מנור, עיבוד והפקה מוזיקלית: ירון בכר [4:26]
מי ידע שכך יהיה - מילים ולחן: עוזי חיטמן, עיבוד: קובי אושרת [3:56]
אצלי הכל בסדר - מילים: שמרית אור, עיבוד והפקה מוזיקלית: יזהר אשדות ומשה לוי [5:08]
תני לי יד - מילים: שמרית אור, לחן: נורית הירש, עיבוד והפקה מוזיקלית: יזהר אשדות ומשה לוי [3:49]
חופשי ומאושר - מילים: דודו ברק [2:53]
חייך וחיי - מילים: דודו ברק, עיבוד: אלברט פיאמנטה [4:22]
הביטי מי חזר - מילים: אהוד מנור, עיבוד והפקה מוזיקלית: ירון בכר [4:18]
אהבה לבנת כנף - מילים: שמרית אור, עיבוד והפקה מוזיקלית: יזהר אשדות ומשה לוי [5:16]
חידה את לי - מילים: עודד ספיר, לחן: אביהו מדינה, עיבוד: אריה לבנון [3:53]
משאלה - מילים: אהוד מנור, עיבוד והפקה מוזיקלית: ירון בכר [5:00]
ספרי - מילים: רבי שלום שבזי, לחן:עממי, עיבוד והפקה מוזיקלית: מתי כספי [3:27]
דרור יקרא - מילים: דונש בן לברט [2:45]
סטיבן ג'יי גולד

| --- | --- |

 לידה:  10 בספטמבר 1941 קווינס, ארצות הברית 
 פטירה:  20 במאי 2002 (בגיל 60) ניו יורק, ארצות הברית 
 שם לידה:  Stephen Jay Gould 
 ענף מדעי:  פלאונטולוגיה, זואולוגיה, היסטוריה
 מקום מגורים:  ארצות הברית
 מקום לימודים:  מכללת אנטיוק (1963)  אוניברסיטת קולומביה (1967)  אוניברסיטת הרווארד  אוניברסיטת אנטיוק  אוניברסיטת לידס  תיכון ג'מייקה 
 מנחה לדוקטורט:  נורמן ניואל 
 מוסדות:  אוניברסיטת הרווארד  אוניברסיטת ניו יורק  המוזיאון האמריקאי לתולדות הטבע 
 תלמידי דוקטורט:  Emily Cobabe-Ammann 
 פרסים והוקרה:  אגדה חיה של ספריית הקונגרס  מדליית דרווין-וולאס (2008)  מדליית העמותה הפלאונטולוגית (2002)  הומניסט השנה (2001)  פרס ויליאם פרוקטר להישג מדעי (1994)  הפרס הספרותי של סיינט לואיס (1994)  מדליית ליניאוס (1992)  פרס החברה המלכותית לספרי מדע (1991)  מדליית אדינבורו (1990)  פרס פי בטא קפא במדע (1990)  מדליית סו טילר פרידמן (1989)  Mary C. Rabbitt History And Philosophy of Geology Award (1988)  מדליית הכסף של החברה הזואולוגית של לונדון (1984)  פרס פי בטא קפא במדע (1983)  הפרס הגאולוגי לזכר היידן (1982)  עמיתי מקארתור (יולי 1981)  הרצאת טינברגן (1981)  עמית האקדמיה האמריקאית לאמנויות ולמדעים  עמית באגודה האמריקאית לקידום המדע  פרס הספר הלאומי (1981)  פרס צ'ארלס שוצ'רט (1975)  עמית הוועדה למחקר סקפטי  National Book Critics Circle Award in Nonfiction 
 בן או בת זוג:  Rhonda Roland Shearer (1995–20 במאי 2002) 
 תרומות עיקריות
 תאורטיקן אבולוציוני, סופר מדע פופולרי.
 חתימה:   
 
סטיבן ג'יי גוּלד (באנגלית: Stephen Jay Gould; ‏10 בספטמבר 1941 – 20 במאי 2002) היה פלאונטולוג יהודי-אמריקאי, וכן ביולוג אבולוציוני, היסטוריון של המדע ומחברם של ספרי מדע ומדע פופולרי רבים.
קריירה

גולד שימש כפרופסור לגאולוגיה, זואולוגיה ולהיסטוריה של המדע באוניברסיטת הרווארד, ואת מרבית עבודתו המדעית עשה במוזיאון האמריקאי לתולדות הטבע בניו יורק.
גולד היה אחד הפופולריזטורים החשובים של מדעי החיים, ופרסם סדרת ספרים, רובם אסופות של מאמרים שהופיעו במגזין "Natural History", תחת הכותרת "השקפה זו של החיים". כתיבתו הפופולרית עוסקת בדרך כלל בנושא האבולוציה, תוך הגנה על הבסיס היסודי של תורתו של צ'ארלס דרווין, אל מול חסידי הבריאתנות. כתיבתו קולחת, ולרוב מביאה דוגמאות מאוצר רחב של ידע בתחומים שונים, מהיסטוריה ועד בייסבול.
גולד היה הומניסט והקדיש חלק ניכר מזמנו ומעיסוקו האינטלקטואלי לסתירתן של תאוריות המבדילות בין גזעים שונים ובין אנשים ממוצא אתני שונה על בסיס גנטי כביכול, תאוריות אותן כינה "דטרמיניזם ביולוגי". כהומניסט, ראה את תפקידו כפופולריזטור של מדעי הטבע כשליחות, ומילא תפקיד זה במסירות על אף מחלת הסרטן שבה חלה.
תרומתו העיקרית למדע היא תאוריית "שיווי המשקל המקוטע" שפיתח בשלב מוקדם של הקריירה שלו יחד עם ניילס אלדריג'. לפי תאוריה זו מינים נמצאים במשך מיליוני שנים בשיווי משקל עם סביבתם ולכן כמעט ואינם משתנים, אך בעת אירועי ספציאציה הם עשויים להשתנות ולהתפתח למינים חדשים בקצב מהיר יחסית (אלפי או עשרות אלפי שנים "בלבד"). התאוריה נועדה להסביר תופעות שונות בממצאי המאובנים, ותרומתה חשובה בכל הקשור לקצב האמיתי שבו מתרחשים שינויים אבולוציוניים. עם מתנגדיו החשובים בנקודה זו נמנה ריצ'רד דוקינס.
תרומה נוספת שלו היא שותפותו (עם ריצ'רד לוונטין) לניסוח תאוריית הספנדרל הביולוגי במאמרם "הספנדרלים של סן מרקו והפרדיגמה הפנגלוסית", תאוריה לפיה איברים רבים בגופיהם של בעלי חיים התפתחו כי שיפרו תפקוד מסוים, ולאחר מכן "התלבש" עליהם שימוש נוסף - שבהדרגה הפך לשימוש העיקרי.
גולד טבע את המונח “ממלכות בלתי חופפות” (Non-overlapping magisteria), (אנ') מונח שהוא סיכום הטענה שהמדע עוסק בעובדות, הדת עוסקת בערכים, ואין לערבבם.
ספריו

ספריו בעברית מסודרים לפי שנת המקור (בסוגריים).
מאז היות דרווין (1977), תרגמה נעמי כרמל, ספריית מעריב, 1983.
בוהן הפנדה (1980), תרגם עמוס כרמל, הוצאת דביר, 1990.
אין מידה לאדם (1981), תרגם עמוס כרמל, הוצאת דביר, 1992.
שיני תרנגולת ובהונות סוס (1983), תרגם עמוס כרמל, הוצאת דביר, 2002.
חיוך הפלמינגו (1985), תרגמה נעמי כרמל, הוצאת דביר, 2005.
הידד לברונטוזאורוס (1991), תרגם עמוס כרמל, הוצאת דביר, 1994.
שמונה חזירונים קטנים - הרהורים על תולדות הטבע (1993), תרגם עמוס כרמל, הוצאת דביר, 1996.
דינוזאור בערמת שחת - הרהורים על תולדות הטבע (1995), תרגם דוד שחם, הוצאת דביר, 2003.
יד מלאה - התפשטותה של מצוינות, מאפלטון עד דרווין (1996), תרגם עמנואל לוטם, הוצאת דביר, 2003.
הר הצדפות של לאונרדו והדיאט של וורמס - אסופת מאמרים על תולדות הטבע (1998), תרגמה נועה יובל, הוצאת דביר, 2002.
אבני מירמה ממרקש - הרהורים לפני-אחרונים על תולדות הטבע (2000), תרגמה מיכל רון, הוצאת דביר, 2002.
תהפוכות המילניום (1997), תרגם עמוס כרמל, הוצאת דביר, 1999.
כל הספרים, למעט הראשון, יצאו לאור בהוצאת זמורה-ביתן-דביר.
חיים מופלאים: פצלי ברג'ס וטבע ההיסטוריה, יצא לאור בשנת 1991, זכה בפרס החברה המלכותית לאותה שנה.
הערות שוליים

↑  על פיתוח תאוריית הספנדרל באתר מכון דוידסון
↑  אהוד אמיר, תאוריות קונספירציה, מבריאתנות ועד התנגדות לחיסונים, ומה אפשר לעשות נגדן, באתר הידען, ‏27 בנובמבר 2021
| --- | --- |
בקרת זהויות :  NLI: 987007261854205171  PLWABN: 9810570891905606  BIBSYS: 90062927  BNE: XX1163115  BnF: cb11905524f (data)  Botanist: S.J.Gould  CANTIC: a10094945  CiNii: DA00306565  GND: 121391876  ICCU: CFIV038074  ISNI: 0000 0001 2146 8559  LCCN: n79145199  LNB: 000238096  NDL: 00441422  NKC: jn20020102064  NLA: 35666320  NLG: 81186  NLK: KAC199610539  NSK: 000022808  NTA: 072147237  RERO: 02-A000073587  SELIBR: 188506  SNAC: w66m3q6d  SUDOC: 026898489  Trove: 1033472  VcBA: 495/87680  VIAF: 108205470   WorldCat (עם VIAF): 108205470
נמל התעופה ולנסיה

נמל התעופה ולנסיה (בספרדית: Aeropuerto de Valencia) הידוע גם בשמות נמל התעופה הבין-לאומי ולנסיה, או נמל התעופה ולנסיה-מניזש (Manises-בתעתיק מספרדית מניסש ובתעתיק מוולנסיאנית מניזש), הוא נמל התעופה במרכז חוף הים התיכון, במזרחה של ספרד. הנמל הוא השני במספר הנוסעים העוברים בו בקהילה האוטונומית ולנסיה, אחרי נמל התעופה נמל התעופה אליקנטה-אלש מיגל ארננדס (אנ') והעשירי במספר הנוסעים בספרד כולה. סימנו הבין-לאומי של נמל התעופה בארגון יאט"א הוא VLC, והוא מסומן LEVC בארגון ICAO. החברה המפעילה את הנמל היא Aena, המפעילה נמלי תעופה רבים בספרד.
מקור השם

נמל התעופה נקרא על-שם ולנסיה, העיר הראשית באזור שאותה הוא משרת. שורשי השם ולנסיה (Valencia) מגיעים כפי הנראה מהקולוניה הרומאית ולנטיה (Valentia) שייסדו הרומאים במקום, במאה ה-2 לפני הספירה, והיא הבסיס לעיר ולנסיה המודרנית, למרות מלחמות והרס רבים מאז ימי רומא העתיקה. ייתכן שהשם נובע מ-Vale, שמשמעה בספרדית "בסדר". חלופה שרבים תומכים בה, היא שמקור השם מלשון ואלור-"Valor" באנגלית, עוז רוח, חיל, אומץ. בספרדית Valores הם ערכים. הנמל נקרא גם על שם העיר הקרובה אליו מניזש, כמציין מיקום.
גאוגרפיה ואקלים

גאוגרפיה
הנמל ממוקם בסמיכות מיידית לעיר הקטנה מניזש, במזרחה של ספרד, בחלק המרכזי של חוף הים התיכון. הנמל מהווה חלק מהקהילה האוטונומית ולנסיה, וגם ממחוז ולנסיה. נמל התעופה מרוחק כ־12 ק"מ מערבית מלב העיר ולנסיה בירת המחוז, ובקו אווירי כ-14 ק"מ מהים הבלארי, המהווה חלק מהים התיכון. הגובה מעל פני הים 68.6 מטרים (225 רגל). המרחק למדריד בירת ספרד מסתכם בכ- 356-396 ק"מ, תלוי בדרך שבה בוחרים. המרחק לערים ראשיות אחרות על חוף הים התיכון: לברצלונה כ־370 ק"מ, למאלגה למעלה מ־600 ק"מ ועד לצוק גיברלטר 700-750 ק"מ, בהתאם למסלול הנסיעה.
אקלים
למשטר הרוחות יש חשיבות רבה בתפעול של כל נמל תעופה. הממוצע השנתי של מהירות הרוח בנמל התעופה ולנסיה מגיע ל־13.3 ק"מ לשעה. הרוחות חזקות יותר בחודשי החורף, ובינואר מהירות הרוח הגבוהה ביותר בשנה, 15.3 קילומטרים לשעה. ככלל, האקלים בנמל התעופה הוא ים תיכוני. תקופות הקיץ חמות ולחות והחורפים קרים, אך לא קיצוניים. בקיץ השמים בהירים לרוב, ובחודשי החורף השמים מעוננים חלקית, עד מעוננים. החודשים החמים בשנה הם יולי ואוגוסט, במהלכם הטמפרטורה הממוצעת מגיעה ל־30 מעלות צלזיוס בממוצע במהלך היום, ובלילות הממוצע עומד על 21 מעלות. החודשים הקרים ביותר הם דצמבר וינואר, עם 16 מעלות ממוצעות בימים, ו-8 מעלות בלילות. ממוצע הגשם הרב שנתי עומד על 279.1 מ"מ. בדרך כלל אזור הנמל אינו מושלג, ולא נמצאה סטטיסטיקה אודות שלג באזור.
היסטוריה

ברבע הראשון של המאה ה-20, לפני בניית נמל התעופה של ולנסיה, נעשה שימוש בים להמראות ולנחיתות במטוסים ימיים, שהשתמשו במתקני נחיתה דמויי סירה, במקום מערכות של גלגלים. בתחילה הייתה כוונה למקם את הנמל באלבופרה די ולנסיה, לגונה של מים מתוקים דרומית לעיר, בקרבת הים התיכון, ותוכנן שהמקום ישמש הן מטוסי ימיים והן מטוסים הנוחתים על מסלול רגיל. לבסוף, הועדף מיקום הנמל הנוכחי, המרוחק קצת יותר, בקרבת היישוב מניזש. הנמל נחנך ב-1933, אך הטיסה הראשונה לפי לוח זמני טיסות בקו טיסות מסודר למדריד, המריאה רק ב-1934. בשנת 1948 נחנך מסלול קשיח, שהתבסס על לבני אבן גיר, ונחנכה גם חניית כלי רכב ראשונה. ב-1953 נסלל מסלול לנסיעת מטוסים לנקודות הרצה להמראה (taxiway). טרמינל חדש ידידותי לסביבה, העושה שימוש באנרגיה סולרית, נחנך ב-1983. התפתחות נוספת חלה ב-2007, עם פתיחת טרמינל מערבי, מחובר לזה שהיה קיים, שנועד לטיסות אזוריות. באותה השנה הוארך מסלול הטיסה, וגם המסלול להסעת המטוסים. טרמינל מחובר מזרחי הופעל ב־2012, ובו עשרים נקודות צ'ק אין נוספות, והופעלו גם אולם מסועי מזוודות חדש וחניון נוסף.
מסלולים, טרמינלים, נוסעים ומטענים

מסלולים: בנמל התעופה מסלול יחיד להמראות ולנחיתות, מסלול 12/30. אורך המסלול 2,700 מטרים ורוחבו 45 מטרים, בכיוונים מגנטיים 114/294°. בנוסף, קיים מסלול להסעת המטוסים אל וממסלול הטיסה.
טרמינלים 1 ו-2: הם טרמינלים מחוברים, באותו המבנה. הטרמינלים מחולקים לפי יעדי הטיסה, לפי מדינות האיחוד האירופי (אמנת שנגן), ויעדים שמחוץ לאיחוד האירופי.
טרמינל לטיסות פנימיות: הטרמינל מחובר פיזית לטרמינלים 1 ו-2, אך נועד בלבדית לטיסות פנים.
נוסעים וטיסות: מספר הנוסעים שעברו את נמל התעופה בשנת 2024 עמד על 10,811,672, נתון המהווה גידול בשיעור של 8.7 אחוז בהשוואה לשנת 2023. מספר תנועות המטוסים ב-2024 היה 87,497, 6.4% יותר מאשר בשנת 2023. בעקבות נתוני ומגמת הגידול, בכוונת הממשל המקומי להרחיב עוד את הטרמינלים הקיימים בנמל.
מטענים: ב-2023 הוטסו אל ומהנמל סחורות במשקל 12,893 טון. נתון זה מייצג עליה משנים קודמות, אך עדיין אינו משתווה להיקף המטענים ששונעו באמצעות הנמל בשנת 2019, לפני פרוץ מגפת הקורונה.
שירות לנוסעים

נמל התעופה ולנסיה מציע את השירותים הניתנים בנמלי תעופה בין-לאומיים מודרניים אחרים. בין השירותים המוצעים: נגישות ושירות לנכים ומוגבלי תנועה, אריזת כבודה בניילון, WIFI חינמי, חניה בתשלום ושירותי הסעות ציבוריים, טלפונים ציבוריים, הטענת טלפונים ניידים, נקודת החזר מכס, אבדות ומציאות, שיטור, המרת מטבע, מתקנים לאימהות ולתינוקות, עזרה ראשונה, בנקאות ושירותים מקובלים נוספים.
תאונות ותקריות

תאונות ותקריות מהותיות שאירעו בנמל התעופה ולנסיה:
תאונות ותקריות > אירוע חטיפת מטוס

בתאריך 23 ביוני 1998 מטוס בואינג 727-200 המריא מסביליה לכיוון ברצלונה, בטיסת איבריה מספר 1121. על סיפון המטוס היו 131 נוסעים ואנשי צוות. לאחר שעת טיסה אחת המטוס נחטף באיומי פצצה בתא המטען, והונחת בנמל התעופה ולנסיה. החוטף דרש דלק ומזון לצורך טיסה לישראל, לנמל התעופה בן-גוריון. לאחר זמן החוטף שחרר 18 מהנוסעים, בעיקר ילדים ונשים. שלטונות הנמל והביטחון זיהו את החוטף כאדם המוכר כלוקה בנפשו. החוטף נכנע, והסגיר את עצמו, לאחר שיחה טלפונית שקיים אתו הפסיכיאטר שלו. לא היו נפגעים באירוע.
תאונות ותקריות > תאונות

ביום 19 בינואר 1977 המריא מטוס מסוג קאזה אזור (CASA C-207 Azor) מבסיס חיל האוויר הספרדי גֵֶטַַפֵֶה (Getafe) הסמוך למדריד, לכיוון נמל התעופה ולנסיה. על סיפון המטוס היו 11 בני אדם. המטוס פגע בצלע הר במרחק של כ־25 ק"מ לפני המסלול, כאשר הנמיך לקראת נחיתה בנמל התעופה ולנסיה. התאונה אירעה בסמוך ליישוב צ'יווה (Chiva). כל הנוסעים ואנשי הצוות נהרגו, והמטוס נמחק מרשימת המטוסים הפעילים.
בתאריך 6 ביוני 1994 המריא מנמל התעופה ולנסיה מטוס אנטונוב Antonov An-32P במשימת כיבוי שריפה באזור הפארק הלאומי סיירה דה מריולה (Sierra de Mariola). בתום המשימה המטוס היה אמור לחזור לנמל התעופה ולנסיה. בעת ביצוע המשימה המטוס הנמיך טוס, ופגע בצמרות עצים והתרסק לתוך צלע של הר. חמישה מתוך ששת אנשי הצוות נהרגו. המטוס נהרס, ונמחק מרשימת המטוסים הפעילים.
תחבורה אל הנמל וממנו

כבישים: כבישים העיקריים המקיפים את נמל התעופה ולנסיה הם אוטוסטרדה A3, והכבישים הראשיים AP7 ,V11, V30, וכן כביש CV370 והכביש המתחבר אל הנמל- N220.
בתחבורה ציבורית ניתן להגיע מוולנסיה אל נמל התעופה באמצעים האלה:
רכבת תחתית: שני קווי מטרו של "מטרוולנסיה"- הרכבת התחתית של ולנסיה (אנ') מחברים את ולנסיה העיר, עם נמל התעופה. קווי הרכבת התחתית מספר 3 ו-5, מגיעים מהנמל לתחנות נפרדות בעיר. הרכבות התחתיות יוצאות במרווחים של 15-20 דקות, וזמן הנסיעה מסתכם ברבע שעה.
אוטובוס: קו אוטובוס מס' 150 יוצא ממרכז ולנסיה לכיוון הנמל, במרווחים של חצי שעה. מסלול הנסיעה עובר דרך העיר הקרובה מניזש, וזמן ההגעה מוערך בכ- 36 דקות.
אמצעי תחבורה אחרים: בנמל התעופה קיימים שירותי מוניות והשכרת רכב. יש בנמל חניוני הרכב מוסדרים בתשלום.
גלריה

כניסה לטרמינל בנמל.
מגדל הפיקוח.
טרמינל 2, לקראת סיום בנייתו.
ראו גם

נמל התעופה מאלגה
נמל התעופה ברצלונה
ולנסיה
הערות שוליים

↑  VLC - Valencia Airport Code (3-Letter Code), www.seabaycargo.com (באנגלית)
↑  History of the City, whc.unesco.org
↑  Origin and Meaning of First Name Valencia | Search Family History on Ancestry®., www.ancestry.com (באנגלית אמריקאית)
↑  LEVC : Valencia Airport | OpenNav, opennav.com (באנגלית)
↑  Valencia Airport Climate, Weather By Month, Average Temperature (Spain) - Weather Spark, weatherspark.com (באנגלית)
↑  History of Valencia Airport (VLC): Airport History and Facts, Valencia Area, Spain, www.valencia-vlc.airports-guides.com (באנגלית)
↑  History of Valencia Airport - Transport Airport, ‏2021-07-22 (באנגלית אמריקאית)
↑  Valencia Airport | LEVC | Pilot info | Valencia, Spain, Metar-Taf.com (באנגלית אמריקאית)
1 2  Valencia International Airport - Tranigo, Tranigo.com (באנגלית אמריקאית)
↑  Region's airports post record passenger figures which support expansion demands, javeamigos.com, ‏2025-01-14 (באנגלית בריטית)
↑  Valencia Airport: freight traffic 2005 to 2021 | Statista, Statista (באנגלית)
1 2  Airlines | Valencia Airport | Aena, www.aena.es (באנגלית)
↑  Harro Ranter, Valencia Airport profile - Aviation Safety Network, aviation-safety.net (באנגלית)
↑  Hijacker surrenders to end four-hour airplane siege in Spain, The Minnesota Daily (באנגלית)
↑  Valencia Airport | Closest airport to Valencia, www.visitvalencia.com, ‏2024-12-03 (באנגלית בריטית)
↑  Rome2Rio Pty Ltd, Rome2Rio, Rome2Rio (באנגלית)
| --- | --- |
בקרת זהויות :  VIAF: 172152141   WorldCat (עם VIAF): 172152141
צוטומו האטה

זהו שם יפני; שם המשפחה הוא .
צוטומו האטה (ביפנית: 羽田 孜 ;‏ 24 באוגוסט 1935 – 28 באוגוסט 2017) היה פוליטיקאי יפני וראש ממשלת יפן ה-80.
ביוגרפיה

האטה נולד בטוקיו, בנו של חבר בית הנבחרים של יפן מטעם המפלגה הליברלית-דמוקרטית, בושירו האטה. הוא למד באוניברסיטת סייג'ו, וב-1969 קיבל מושב בבית הנבחרים כנציג מחוז נאגנו מטעם המפלגה הליברלית-דמוקרטית. במהלך שנות ה-80 הגיע האטה לדרגה בכירה בסיעתם של קקואיי טנאקה ושל נובורו טקשיטה.
האטה התמנה לתפקיד שר האוצר בממשלתו של קיאיצ'י מיזאווה ב-1991. הוא עזב את המפלגה ב-1993 ויסד את מפלגת ההתחדשות של יפן ביחד עם עמיתו איצ'ירו אוזאווה, והמפלגה הפכה לחלק מהקואליציה אותה הנהיג ראש הממשלה מוריהירו הוסוקאווה. בממשלת הקואליציה קיבל האטה את תפקיד שר החוץ.
הוסוקאווה התפטר מתפקידו ב-28 באפריל 1994 והאטה החליפו. עם זאת, המפלגה הסוציאל-דמוקרטית פרשה מהקואליציה, ובעקבות זאת איבדה הממשלה את הרוב בדיאט. במקום להתמודד עם הצעת אי אמון מצד הדיאט, העדיף האטה להתפטר מתפקידו, ובכך איפשר לטומיאיצ'י מוריאמה להתמנות לראשות הממשלה.
לאחר שהפסיד לאוזאווה את השליטה על מפלגת האופק ב-1996, הקים האטה ביחד עם 12 חברי דיאט אחרים את מפלגת השמש, שבסופו של דבר התאחדה עם המפלגה הדמוקרטית ב-1998. האטה נותר במפלגה הדמוקרטית, שם שימש בהמשך כיועץ בכיר לאוזאווה.
סרנדה לעדה

| --- | --- |
 סינגל
 יצא לאור:  1966
 שפה:  עברית 
 כתיבה:  לאה נאור
 לחן:  משה וילנסקי
 
"סרנדה לעדה" הוא שיר שכתבה לאה נאור והולחן על ידי משה וילנסקי. השיר בוצע על ידי להקת הנח"ל ב-1966 בתוכניתה "מהנח"ל באהבה". בהרכב הלהקה היו ששי קשת, שלום חנוך, חנן יובל, מנחם זילברמן, נטע אלוני, טוביה צפיר ועוד.
הרקע לכתיבת השיר

בתקופת שירותה הצבאי שירתה לאה נאור בגרעין שנשלח, בתחילת שנות ה-50, להיאחזות הנח"ל נחל עוז. במהלך שירותה בקיבוץ פגשה נאור טבחית שעבדה במקום בשם עדה דלוגץ'-רז מקיבוץ רמת יוחנן. עדה הגיעה לנחל עוז במסגרת תמיכה של חברי קיבוצים ותיקים בקיבוצים צעירים (נחל עוז הוקם ב-1951). חוויית מפגש זה בוטאה על ידי נאור בשיר זה.